**מקסימיליאן השני עמנואל, הנסיך הבוחר מבוואריה** (בגרמנית: **Maximilian II Emanuel von Bayern**;‏11 ביולי 1662 – 26 בפברואר 1726) היה הנסיך הבוחר מבוואריה בין השנים 1679–1726.

ביוגרפיה
--------

מקסימיליאן השני עמנואל נולד ב-11 ביולי 1662 במינכן, לפרדיננד מריה, הנסיך הבוחר מבוואריה ולאנריקטה אדליידה, נסיכת סבויה, בתם של ויטוריו אמדאו הראשון, דוכס סבויה וכריסטין מארי מצרפת.

בשנת 1679 מת אביו פרדיננד מריה, הנסיך הבוחר מבוואריה, ומקסימיליאן עמנואל ירש את השלטון, אולם, עד לשנת 1680 כיהן דודו מקסימיליאן פיליפ הירונימוס, דוכס בוואריה-לוכטנברג כעוצר. מקסימיליאן עמנואל פיתח קריירה צבאית, ובמהלך שנת 1683 השתתף בקרב וינה ובקרבות נגד האימפריה העות'מאנית. בשנת 1685 התחתן מקסימיליאן עמנואל עם מריה אנטוניה מאוסטריה, בתם של לאופולד הראשון, קיסר האימפריה הרומית הקדושה ומרגרטה תרסה מספרד, על אף שלא אהב אותה, אלא מכיוון שהנישואים חיזקו את כוחו הפוליטי.

במהלך מלחמת תשע השנים לחם מקסימיליאן עמנואל לצד אוסטריה וספרד, ובשנת 1691 מונה למושל ארצות השפלה הספרדיות. בשנת 1692 מתה אשתו מריה אנטוניה בווינה, ובשנת 1694 התחתן מקסימיליאן עמנואל עם תרזה סובייסקה, בתם של יאן השלישי סובייסקי, מלך פולין ומריה קז'ימייז'ה. בשנת 1695 כוחות צרפתיים נשלחו על ידי לואי הארבעה עשר, מלך צרפת הפגיזו את בריסל שהייתה תחת שלטונו של מקסימיליאן עמנואל בארטילריה. יחד עם השריפה שנבעה מן ההפצצה, זה היה האירוע ההרסני ביותר בכל ההיסטוריה של העיר.

במהלך מלחמת הירושה הספרדית תמך מקסימיליאן עמנואל בצרפת, ובשנת 1704 הובס בקרב בלנהיים. לאחר מכן הוחזקו מקסימיליאן עמנואל ומשפחתו בשבי באוסטריה, ובוואריה חולקה בין אוסטריה לנסיכות הבוחר מפפאלץ. בשנת 1706 הובס מקסימיליאן עמנואל שוב בקרב ראימיאי, ונאלץ לברוח לצרפת. בשנת 1712 מונה מקסימיליאן עמנואל לדוכס לוקסמבורג ומרקיז נאמור, ושלט בהם עד סוף המלחמה. בשנת 1713 נחתם הסכם אוטרכט ובו הוסכם על החזרת נסיכות הבוחר מבוואריה למקסימיליאן עמנואל, ובשנת 1715 חזר יחד עם משפחתו למינכן.

לאחר המלחמה טיפח מקסימיליאן את האדריכלות במדינה, ובשנת 1717 שלח את צבאו לעזרת אוסטריה במלחמה ההבסבורגית-עות'מאנית (1716–1718). בשנת 1724 כרת מקסימיליאן עמנואל ברית עם כל הנסיכים לבית ויטלסבאך, ובכך השיג ארבעה קולות מבין הנסיכים הבוחרים של האימפריה הרומית הקדושה; בנו קלמנס אוגוסט ארכיבישוף קלן, קרל השלישי פיליפ, הנסיך הבוחר מפפאלץ, פרנץ לודוויג מפפאלץ-נויבורג ארכיבישוף טריר, והוא עצמו.

ב-26 בפברואר 1726 מת מקסימיליאן עמנואל במינכן, ובנו קרל אלברכט, הנסיך הבוחר מבוואריה עלה לשלטון במקומו.

משפחתו
------

ב-15 ביולי 1685 התחתן מקסימיליאן עמנואל עם מריה אנטוניה מאוסטריה, בתם של לאופולד הראשון, קיסר האימפריה הרומית הקדושה ומרגריטה תרסה מספרד, ממנה היו לו 3 ילדים:

* לאופולד פרדיננד (1689)
* אנטון (1691)
* יוזף פרדיננד (1692–1699)

ב-12 בינואר 1694 התחתן מקסימיליאן עמנואל עם תרזה סובייסקה, בתם של יאן השלישי סובייסקי, מלך פולין ומריה קז'ימייז'ה, ממנה היו לו 10 ילדים:

* בן (1695)
* מריה אנה קרולינה (1696–1750)
* קרל אלברכט (1697–1745)
* פיליפ מוריץ מריה (1698–1719)
* פרדיננד מריה אינוצנץ (1699–1738)
* קלמנס אוגוסט (1700–1761)
* וילהלם (1701–1704)
* יוהאן אלואיס אדולף (1702–1705)
* יוזף תאודור (1703–1763)
* מקסימיליאן עמנאל תומאס (1704–1709)

בנוסף היה למקסימיליאן בן מפילגשו אגנס לה לאושיר:

* עמנואל פרנץ יוזף, רוזן בוואריה (1695–1747)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| וילהלם החמישי, דוכס בוואריה |   | רנאטה מלורן |   | פרדיננד השני, קיסר האימפריה הרומית הקדושה |   | מריה אנה מבוואריה |   | קרלו אמנואלה הראשון, דוכס סבויה |   | קתרינה מיקאלה, נסיכת ספרד |   | אנרי הרביעי, מלך צרפת |   | מארי דה מדיצ'י |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | מקסימיליאן הראשון, הנסיך הבוחר מבוואריה |   |   |   |   |   | מריה אנה, ארכידוכסית אוסטריה |   |   |   |   |   | ויטוריו אמדאו הראשון, דוכס סבויה |   |   |   |   |   | כריסטין מארי מצרפת |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | פרדיננד מריה, הנסיך הבוחר מבוואריה |   |   |   |   |   |   |   |   |   |   |   |   |   | אנריקטה אדליידה, נסיכת סבויה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **מקסימיליאן השני עמנואל, הנסיך הבוחר מבוואריה** |
|

קישורים חיצוניים
----------------

ויקישיתוף מדיה וקבצים בנושא **מקסימיליאן השני עמנואל, הנסיך הבוחר מבוואריה** בוויקישיתוף
* מקסימיליאן השני עמנואל, הנסיך הבוחר מבוואריה, באתר "Find a Grave" (באנגלית)
* מקסימיליאן השני עמנואל, הנסיך הבוחר מבוואריה, באתר אנציקלופדיה בריטניקה (באנגלית)

  


|  |
| --- |
| **מקסימיליאן השני עמנואל, הנסיך הבוחר מבוואריה**  בית ויטלסבאך  נולד:31 באוקטובר 1662 מת:26 במאי 1726 |
| **פרדיננד מריה** | **נסיכות הבוחר מבוואריה  1679–1726** | **קרל אלברכט** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007450367605171
* BnF: cb12522372w (data)
* BPN: 02304296
* GND: 11857941X
* ISNI: 0000 0001 0894 5242
* LCCN: n50009070
* NKC: mzk2011659870
* NLP: A12360089
* NTA: 070740585
* RKD: 475433
* SELIBR: 209179
* SUDOC: 034470816
* ULAN: 500231003
* VcBA: 495/152391
* VIAF: 45542607
* WorldCat: lccn-n50009070

 |